Αθώοι με βρώμικα χέρια

Οι Αθώοι με Βρώμικα Χέρια (γαλλικά: Les Innocents aux  Mains Sales) είναι γαλλική ταινία του 1975 σε σενάριο και σκηνοθεσία Κλοντ Σαμπρόλ, βασισμένη στο μυθιστόρημα "The Damned Innocents" του Ρίτσαρντ Νέιλι. Πρωταγωνιστούν ο Ροντ Στάιγκερ και η Ρόμι Σνάιντερ.

Πλοκή 
Ο Λουί (Ροντ Στάιγκερ), ένας πλούσιος άνθρωπος που ζει ήσυχα με την όμορφη νεαρή σύζυγό του Τζούλι (Ρόμι Σνάιντερ) στο Σαν Τροπέ, έχει ένα καρδιακό πρόβλημα και ένα πρόβλημα με το αλκοόλ.

Μια μέρα ο γείτονάς τους, Τζεφ Μαρλ (Πάολο Τζιούστι) θα πετάξει έναν χαρταετό, ο οποίος θα πέσει εντελώς τυχαία στην αυλή της Τζούλι και ακριβώς πάνω στο γυμνό κορμί της.

Η Τζούλι θα συστήσει τον Τζεφ στον Λούι ως έναν νεαρό γείτονα και συγγραφέα. Ο Λουί λέει στον Τζεφ ότι πίνει πολύ και θέλει να εγκαταλείψει αυτόν τον τόπο με τη σύζυγό του. Διαμαρτύρεται ότι η Τζούλι δεν τον αγαπάει, δεν τον φιλάει και δεν αφήνει να την αγγίξει. Όταν ο Λουί μεθυσμένος πάει για ύπνο, η  Τζούλι λέει ότι δεν μπορεί πλέον να τον ανεχτεί.
 
Πολύ σύντομα η Τζούλι και ο Τζέφ θα γίνουν εραστές και θα σχεδιάσουν να δολοφονήσουν τον Λουί. Συμφωνούν ότι η δολοφονία θα πρέπει να διαπραχθεί σε δύο ώρες και μετά ο Τζεφ θα φύγει μόνος του.

Η Τζούλι μταίνει στο δωμάτιο του Λούι, παίρνει ένα κλομπ από το τραπέζι, τον χτυπάει στο κεφάλι με όλη της την δύναμη, πλένει μετά το κλομπ, το τοποθετεί στη θέση του και στη συνέχεια φέρνει μια μεγάλη πλαστική τσάντα στο υπνοδωμάτιο του Λουί. Φεύγει  από το δωμάτιο και κατεβαίνει κάτω και κάθεται στο λόμπι του ισογείου.

Ένας θόρυβος τότε ακούγεται και η Τζούλι κοιτάζει έξω από το παράθυρο και μέσα στην ομίχλη βλέπει κάποιον που μεταφέρει έναν  τεράστιο σάκο προς την προβλήτα. Έπειτα πηγαίνει στην κρεβατοκάμαρα  του Λουί και βλέπει ότι δεν είναι εκεί και στη συνέχεια πηγαίνει για ύπνο, θεωρώντας ότι ο Τζεφ ήταν αυτός που πήρε το πτώμα του Λούι.

Το επομένο πρωί, μια επιστολή βρίσκεται κάτω από την πόρτα της. Η Τζούλι βγαίνει στην αυλή και διαπιστώνει ότι το νέο της αυτοκίνητο δεν είναι εκεί. Από την επιστολή, μαθαίνει ότι ο Τζεφ έφυγε στην Ιταλία για 2-3 μέρες με το αυτοκίνητό της, φαινομενικά για να συλλέξει υλικό για το βιβλίο του. Η Τζούλι καλεί την αστυνομία και ισχυρίζεται ότι ο σύζυγός της πήγε στη θάλασσα με την βάρκα και δεν επέστρεψε.

Η αστυνομία θα εντοπίσει την βάρκα του Λουί, και δεν θα βρει κανένα πτώμα, παρά μόνο άδεια μπουκάλια ουίσκι και έναν λεκέ από αίμα. Η Τζούλι θα πει στους αστυνομικούς ότι ο Λουί είχε ένα πρόβλημα με την καρδιά του και ενδεχομένως έπεσε στην θάλασσα και πνίγηκε.

Η Τζούλι πηγαίνει στην τράπεζα, όπου διαπιστώνει ότι  ο σύζυγός της απέσυρε όλα τα χρήματα από το τον λογαριασμό της πριν από δύο ημέρες. Εκεί συναντάει την αστυνομία και μαζί πηγαίνουν  για να επιθεωρήσουν την θυρίδα της, όπου βρίσκονται χρεόγραφα και τιμαλφή, αλλά και αυτή είναι άδεια. Η Τζούλι συναντιέται με το δικηγόρο του συζύγου της, Τζορτζ Τοράν (Φρανσουά Περό), ο οποίος της λέει ότι ο  Λούι πήρε όλα τα χρήματα για να φύγει για τις Αντίλλες και  αποφάσισε να πουλήσει το σπίτι.

Γυρίζοντας το βράδυ στο σπίτι, η Τζούλι βλέπει έναν άνδρα στις σκάλες, νομίζοντας ότι είναι ο Τζεφ, αλλά αποδεικνύεται ότι είναι ο Λούι, ο οποίος της λέει ότι ήξερε τα πάντα από την αρχή. Αφού είδε ότι έκαναν έρωτα, άρχισε να τους παρακολουθεί και άκουσε πως  ο Τζεφ προσφέρθηκε να τον σκοτώσει και πώς ανέπτυξε ένα σχέδιο δολοφονίας.

Αφού ανέβηκε στο υπνοδωμάτιο εκείνο το βράδυ, ο Λουί περίμενε τον Τζέφ να πάει στο σπίτι του, τον χτύπησε στην αυλή με ένα κλομπ στο κεφάλι, τον έφερε πίσω στο υπνοδωμάτιο τους, τον έβαλε στο κρεβάτι του και τον κάλυψε με μια κουβέρτα, ώστε να μπορεί να φαίνεται μόνο ένα μέρος του κεφαλιού του Τζεφ.

Αποδεικνύεται ότι η Τζούλι χτύπησε το κεφάλι όχι του Λούι, αλλά του Τζεφ. Στη συνέχεια, ο Λούι πήγε στο σπίτι του Τζεφ και προσποιήθηκε ότι δακτυλογραφούσε όλη τη νύχτα. Επέστρεψε νωρίς το πρωί και πήρε τον αναίσθητο Τζεφ σε μια βάρκα στη θάλασσα. Όταν  ο Τζεφ ξύπνησε, ο Λούι τον ανάγκασε να γράψει μια ομολογία και στη συνέχεια τον έπνιξε. Ο Λούι πήρε το αυτοκίνητο που είχε χαρίσει στην Τζούλι και  έφυγε στη Μοντόνα, κρύβοντας χρήματα και κοσμήματα στο δρόμο και άρχισε να στέλνει επιστολές στη Τζούλι εξ ονόματος του Τζεφ.

Εν τω μεταξύ, ο Λούι κουράζεται να κρύβεται από την αστυνομία και να ζει μια διπλή ζωή. Η σχέση του με την Τζούλι έχει αλλάξει πάλι και είναι πάλι έτοιμοι να ζήσουν μαζί. Οι ντετέκτιβ έρχονται στην Τζούλι και τις αναφέρουν ότι ο Λούι μπορεί να είναι ζωντανός, αλλά η ίδια λέει ότι δεν ξέρει τίποτα για αυτό.

Ξαφνικά μπαίνει μέσα στο σπίτι ο Τζεφ με ένα όπλο. Ο Λουί ήξερε ότι ο Τζέφ  ήταν ζωντανός, δεν μπορούσε να τον σκοτώσει και μάλιστα του έδωσε 50 χιλιάδες φράγκα για να φύγει. Αντ'αυτού, ο Τζεφ άρχισε να  ακολουθεί τον Λουί με την ελπίδα να α νακαλύψει πού είναι τα χρήματά του Λουί κρυμμένα. Η Τζούλι περπατάει μέχρι τον Τζέφ και τον αγκαλιάζει.

Η αστυνομία που είχε ειδοποιηθεί νωρίτερα από κάποιον γείτονα ότι κάποιος ύποπτος περιφέρεται στο σπίτι του Λούι, θα κάνει έφοδο εκείνη την στιγμή και θα συλλάβει τον Τζεφ αφοπλίζοντας τον.

Διανομή 
 Ροντ Στάιγκερ ως Λουί
 Ρόμι Σνάιντερ ως Τζούλι
 Πάολο Τζιούστι ως Τζεφ
 Φρανσουά Περό ως Τζορτζ

Παραπομπές

Εξωτερικοί σύνδεσμοι 

Γαλλικές ταινίες
Γαλλικές αστυνομικές δραματικές ταινίες
Γαλλόφωνες ταινίες
Ταινίες σε σκηνοθεσία Κλοντ Σαμπρόλ
Ταινίες γυρισμένες στο Σαιν-Τροπέ
Ταινίες του 1975
Γαλλικές ψυχολογικές θρίλερ ταινίες
Γερμανικές ταινίες
Γερμανικές ψυχολογικές θρίλερ ταινίες